David Howarth

David Armine Howarth (født 28. juli 1912, død 2. juli 1991) var en britisk marineoffiser, historiker og forfatter av krigshistorie. Under andre verdenskrig var han nestkommanderende for SOE-operasjonen, senere kjent som Shetlandsbussen.
Howarth var utdannet ved Universitetet i Cambridge, og arbeidet fram til evakueringen fra Dunkerque som krigskorrespondent for BBC. Deretter vervet han seg til det britiske marinen. I 1941 ble han med løytnants grad beordret som nestkommanderende under hæroffiseren major Leslie H. Mitchell over Special Operations Executive (SOE)s hemmelige operasjoner i rute mellom Shetland og Norge fra Lunna Ness-basen nord for Lerwick på Shetland. Den 28. desember 1944 giftet han seg med Nanette Smith fra Shetland. Etter krigen bosatte de seg i Scalloway hvor han en tid drev et lite skipsverft.Howarth skrev flere historiske bøker med emne fra krigen, blant annet The Shetland Bus (1951, norsk tittel Nordsjøbussen, 1952) hvor han i første persons form gjenforteller Shetlandsgjengens operasjoner sett fra sin egen posisjon som nestkommanderende. Bøkene ble oversatt til flere språk og solgt i store opplag, og var et viktig bidrag til å gjøre historiene om Leif Larsen og Jan Baalsrud kjent. Ni liv : historien om Jan Baalsrud (1955), engelsk utgave We Die Alone  (1957), ble benyttet som grunnlag for filmatiseringen Ni Liv (1957), regissert av Arne Skouen etter manus av David Howarth og Arne Skouen. Filmen ble nominert for Oscar det samme året.
Hans forfatterskap ble etter hvert omfattende med nær årlige utgivelser, og hans emner utvidet seg fra den andre verdenskrig til andre historiske emner, særlig lord Nelson og krigen mot Frankrike på 1800-tallet, men han redigerte også selvbiografien til Dalai Lama, My Land and My People (1964).For sin innsats under krigen mot den tyske okkupasjonen av Norge ble Howarth hedret med St. Olavs Orden av 1. klasse og Haakon VIIs Frihetskors.
Howarth døde i 1991, 78 år gammel. Etter eget ønske ble hans aske gravlagt i havet ved Lunna Voe, Shetland, nær Lunna House, den første basen for operasjon Shetlandsbussen.


== Bibliografi (utvalg) ==

Innrykk markerer norsk utgivelse

The Shetland Bus: A WWII Epic of Escape, Survival, and Adventure – (1951)
The Sledge Patrol: One of the Greatest Adventure Stories of World War II – (1951)
Across to Norway – (1952)
Thieves' Hole – (1954)
Døden går i land ved Durma Ness – (1954)
We Die Alone: A WWII Epic of Escape and Endurance – (1957)
Ni liv : historien om Jan Baalsrud – (1955)
The Sledge Patrol – (1957)
Kald krig: kampen mot tyskerne på Grønland – (1957)
Heroes of Nowadays – (1957), med illustrasjoner av Leonard Rosoman
D Day – (1959)
D-dagen: mennene som var med – (1959)
The Shadow of the Dam – (1961)
Karibia – (1961)
The Desert King: A Life Of Ibn Saud – (1964)
Panama: four hundred years of dreams and cruelty  – (1966)
Waterloo: A Near Run Thing – (1968)
Trafalgar: The Nelson Touch – (1969)
Sovereign of the Seas: The Story of Britain and the Sea – (1974)
The Greek Adventure: Lord Byron and other eccentrics in the War of Independence  – (1976)
1066: The Year of the Conquest – (1977)
Great Britons – (1978)
The Dreadnoughts (1979)
The voyage of the Armada: the Spanish story – (1981)
Tahiti, a Paradise Lost – (1983)
Pursued by a Bear – (1986), selvbiografi.
Nordmenn i krig: og andre av mitt livs opplevelser – (1987)
Nelson: The Immortal Memory – (1988) skrevet sammen med sønnen Stephen Howarth
Trafalgar: The Nelson Touch – (2003)


== Referanser ==


== Eksterne lenker ==
(en) David Howarth på Internet Movie Database 
(sv) David Howarth i Svensk Filmdatabas 
(en) David Howarth hos The Movie Database 
(no) Digitale utgaver på Nasjonalbiblioteket